Ved åpningen ble broen et viktig ledd i den panamerikanske motorveien, og ca. 9 500 kjøretøy passerte daglig over broen. Dette tallet steg, og i 2004 kjørte det ca. 35 000 kjøretøy over brua daglig. Den ble derfor en flaskehals på panamerikanske motorveien, og den ble avløst av Puente Centenario som nå er hovedsambandet over Panamakanalen og en del av den panamerikanske motorveien.